CELEX: C2006/154/12
Language: da
Date: 2006-07-01 00:00:00
Title: Sag C-163/06 P: Appel iværksat den  27. marts 2006  af Republikken Finland til prøvelse af kendelse afsagt den  9. januar 2006  af Retten i Første Instans i sag T-177/05 — Republikken Finland mod Kommissionen for De Europæiske Fællesskaber

1.7.2006   
            
            
               DA
            
            
               Den Europæiske Unions Tidende
            
            
               C 154/6
            
         Appel iværksat den 27. marts 2006 af Republikken Finland til prøvelse af kendelse afsagt den 9. januar 2006 af Retten i Første Instans i sag T-177/05 — Republikken Finland mod Kommissionen for De Europæiske Fællesskaber
   (Sag C-163/06 P)
   (2006/C 154/12)
   Processprog: finsk
   Parter
   
      Appellant: Republikken Finland (ved E. Bygglin)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Kendelse afsagt den 9. januar 2006 af De Europæiske Fællesskabers Ret i Første Instans i sag T-177/05, Republikken Finland mod Kommissionen for De Europæiske Fællesskaber, ophæves, og det af Finland i henhold til artikel 230 EF anlagte søgsmål antages til realitetsbehandling, og sagen hjemvises til Retten med henblik på, at den træffer afgørelse vedrørende realiteten samt dømmer Kommissionen til at godtgøre Finland de udgifter, der er afholdt i forbindelse med appelsagen.
            
         Anbringender og væsentligste argumenter
   Finland er af den opfattelse, at den af Retten afsagte kendelse overtræder fællesskabsretten i den forstand, hvori udtrykket er anvendt i artikel 58 i Domstolens statut.
   Finland har anført, at Retten har begået en retlig fejl ved at antage, at de omtvistede skrivelser fra Kommissionen ikke indeholdt en beslutning, der kan gøres til genstand for søgsmål i henhold til artikel 230 EF.
   Ifølge Finland indeholder de omtvistede skrivelser fra Kommissionen en beslutning, der kan gøres til genstand for søgsmål i henhold til artikel 230 EF.
   Kommissionen har med den anfægtede afgørelse berøvet Finland muligheden for at foretage betaling med forbehold i den forstand, hvori udtrykket er anvendt i EF-Domstolens retspraksis.
   I overensstemmelse med retspraksis vedrørende anvendelsen af artikel 230 EF har den omtvistede afgørelse således bindende retsvirkninger, som berører Finlands interesser og klart ændrer sidstnævntes retsstilling. Afgørelsen har desuden påført Finland et retstab og er derfor klart bebyrdende i forhold til Finland.